text: আব্দুল মালেক একজন বাংলাদেশি সাবেক সরকারি কর্মকর্তা যিনি তথ্যসচিবের দায়িত্ব পালন করেছেন। তিনি বাংলাদেশের পটুয়াখালী জেলায় জন্মগ্রহণ করেন। এরপূর্বে তিনি স্থানীয় সরকার বিভাগের সচিব হিসেবে কর্মরত ছিলেন।
  
  কর্মজীবন 
  মালেক ১৯৮৬ সালে সরকারের সহকারী কমিশনার পদে যোগদানের মাধ্যমে কর্মজীবন শুরু করেন। তিনি বাংলাদেশের একাধিক  জেলা ও উপজেলা পর্যায়ের বিভিন্ন পদে দায়িত্ব পালন করেন। এরমধ্যে রয়েছে বগুড়া, সিরাজগঞ্জ, রাজশাহী, জামালপুর, ময়মনসিংহ, রংপুর, মাগুরা ও খুলনা জেলা।
  
  মালেক কুমিল্লার জেলা প্রশাসক হিসেবে দায়িত্ব পালন করেন। এ ছাড়া জনপ্রশাসন মন্ত্রণালয়, বস্ত্র ও পাট মন্ত্রণালয়, দুর্নীতি দমন ব্যুরো, শ্রম ও কর্মসংস্থান মন্ত্রণালয় এবং ভূমি মন্ত্রণালয়ে বিভিন্ন পদে দায়িত্ব পালন করেন।
  
  এছাড়া স্থানীয় সরকার বিভাগের যুগ্ম-সচিব এবং অতিরিক্ত সচিব হিসাবে দায়িত্ব পালন প্রধানমন্ত্রীর একান্ত সচিব-১ পদে দায়িত্ব পালন করেছেন। তথ্য মন্ত্রণালয়ে যোগদানের পূর্বে তিনি স্থানীয় সরকার বিভাগের সচিব পদে কর্মরত ছিলেন।
  
  সংগঠন-সংস্থা 
  আবদুল মালেক বাংলাদেশ এ্যাডমিনিস্ট্রেটিভ সার্ভিস এসোসিয়েশনের  সভাপতি, বাংলাদেশ ব্যাডমিন্টন ফেডারেশনের বর্তমান সভাপতি, বরিশাল বিশ্ববিদ্যালয়, পটুয়াখালী বিজ্ঞান ও প্রযুক্তি বিশ্ববিদ্যালয়ের সিন্ডিকেট সদস্য এবং জাতীয় বিশ্ববিদ্যালয়ের সিনেট সদস্য হিসেবে দায়িত্ব পালন করেছেন।
  
  জন্ম ও শিক্ষাজীবন
  আবদুল মালেক বাংলাদেশের পটুয়াখালী জেলার বাউফল উপজেলার সাবুপুরা গ্রামে জন্মগ্রহণ করেন। শিক্ষা জীবনে ঢাকা বিশ্ববিদ্যালয়ের লোক প্রশাসন বিভাগ হতে বিএসএস (অনার্স)  ও স্নাতকোত্তর  ডিগ্রী অর্জন করেন। পরবর্তীতে তিনি এল এল বি ডিগ্রী অর্জন করেন।
  
  তথ্যসূত্র 
  
  বিষয়শ্রেণী:বাংলাদেশের সচিব
  বিষয়শ্রেণী:সরকারি কর্মকর্তা
  বিষয়শ্রেণী:পটুয়াখালী জেলার ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
title: আবদুল মালেক (সচিব)